**CSERSZEGTOMAJI PIPACS ÓVODA**

**MINI BÖLCSŐDÉJÉNEK**

**SZAKMAI PROGRAMJA**

****

**“A gyermekek a szeretetben fejlődnek a legjobban.**

**A gyökerek persze**

**nem látszanak,**

**de tudod, azok tartják a fát!”**

***(görög költő)***

**2018.**

**Tartalomjegyzék**

**1. Bevezetés………………………………………………………………………………. 4**

**1.1. Jogszabályi háttér…………………………………………………………... 4**

**1.2. Az Intézmény jellemző adatai……………………………………………… 5**

**1.3. Cserszegtomaji Pipacs Óvoda mini bölcsődei csoportjának bemutatása 6**

**2. Bölcsődei nevelés……………………………………………………………………… 6**

**2.1. Bölcsődekép……………………………………………...………………….. 7**

**2.2. A bölcsődei nevelés célja…………………………………………………… 7**

**3. A bölcsődei nevelés alapelvei………………………………………………………… 8**

**3.1. A család rendszerszemléletű megközelítése………………………………. 8**

**3.2. A koragyermekkori intervenciós szemlélet befogadása………………….. 9**

**3.3. A családi nevelés elsődleges tisztelete……………………………………... 9**

**3.4. A kisgyermeki személyiség tisztelete………………………………………. 9**

**3.5. A kisgyermeknevelő személyiségének meghatározó szerepe…………….. 9**

**3.6. A biztonság és a stabilitás megteremtése………………………………….. 9**

**3.7. Fokozatosság megvalósítása………… ……………………………………..10**

**3.8. Egyéni bánásmód érvényesítése……………………………………………10**

**3.9. Gondozási helyzetek kiemelt jelentősége………………………………….. 10**

**3.10. A gyermeki kompetenciakésztetés támogatása………………………...... 10**

**4. A bölcsődei nevelés feladatai …. …………………………………………………….. 11**

**4.1. A családok támogatása, annak erősségeire építve a szülői kompetencia**

**fejlesztése………………………………………………………………………… 11**

**4.2. Egészségvédelem, az egészséges életmód megalapozása…………………. 11**

**4.3. Az érzelmi és társas kompetenciák fejlesztése……………………………. 12**

**4.4. A megismerési folyamatok fejlődésének segítése…………………………. 12**

**5. A bölcsődei nevelés főbb helyzetei…………………………………………………… 12**

**5.1. Tanulás……………………………………………………………………… 13**

**5.2. Gondozás……………………………………………………………………. 13**

**5.3. Játék…………………………………………………………………………. 13**

**5.4. Mozgás………………………………………………………………………. 14**

**5.5. Mondóka, ének……………………………………………………………… 15**

**5.6. Vers, mese…………………………………………………………………… 16**

**5.7. Alkotó tevékenység…………………………………………………………. 17**

**5.8. Egyéb tevékenység………………………………………………………….. 17**

**5.9. Környezet-természet megismerése………………………………… ……... 18**

**5.10. Az intézmény szakmai céljai és megvalósításának eszközei……………. 19**

**5.11. A szakmai célok megvalósításának mérése, ellenőrzése………………... 20**

**6. A bölcsődei nevelés megvalósításának sajátos feltételei……………………………. 20**

**6.1. „Saját kisgyermeknevelő” rendszer 20**

**6.2. Gyermekcsoport szervezése………………………………………………... 21**

**6.3. Tárgyi feltételek…………………………………………………………….. 21**

**6.4. Napirend…………………………………………………………………….. 22**

**6.5. Dokumentáció………………………………………………………………. 22**

**6.6. Személyi feltételek………………………………………………………….. 24**

**7. Családok támogatásának módszerei és lehetőségei………………………………… 25**

**7.1. Családlátogatás……………………………………………………………... 26**

**7.2. Beszoktatás …………………………………………………………………. 26**

**7.3. Napi kapcsolattartás………………………………………………………... 27**

**7.4. Egyéni beszélgetés…………………………………………………………... 27**

**7.5. Szülőcsoportos beszélgetések………………………………………………. 27**

**7.6. Szülői értekezlet…………………………………………………………….. 28**

**7.7. Indirekt kapcsolattartási formák …………………………………………. 27**

**7.8. Szervezett programok……………………………………………………… 28**

**7.9.„Bölcsődei bekukucskáló” ………………………………………………… 28**

**7.10. Szülői Közösség .…………………………………………………... 28**

**7.11. Gyermekélelmezés a mini bölcsődében………………………………….. 29**

**7.12 .Felvétel rendje……………………………………………………………... 29**

**8. A bölcsődei ellátást nyújtó intézmény kapcsolatrendszere………………………… 31**

**8.1. A bölcsőde kapcsolata a bölcsődei hálózaton belül………………………. 31**

**8.2. Bölcsőde és óvoda kapcsolata……………………………………………… 31**

**8.3. Egyéb kapcsolatok………………………………………………………….. 32**

**9. Mellékletek 32**

1. **Bevezetés**

A Bölcsődei nevelés-gondozás országos alapprogramjának (a továbbiakban: Alapprogram) célja, hogy keretet adjon a Magyarországon működő bölcsődei ellátást biztosító intézményben, szolgáltatásban folyó szakmai munkának. Az Alapprogram tartalma és szemlélete összhangban van Magyarország Alaptörvényeivel, a 3 év alatti korosztály ellátására és nevelésére-gondozására vonatkozó jogszabályokban foglaltakkal, a bölcsődei ellátás keretében végzett nevelés (a továbbiakban: bölcsődei nevelés) hagyományaival, felhalmozott értékeivel, a nemzeti sajátosságokkal, a legújabb koragyermekkori kutatások eredményeivel.

Az Alapprogram fejezetei valamennyi bölcsődei ellátásra (bölcsődére, mini bölcsődére, munkahelyi bölcsődére, családi bölcsődére) vonatkoznak, az egyes ellátási formák sajátosságainak figyelembevételével.

A jogszabályi előírások, a szolgáltatást igénybe vevők szükségletei és az intézményi adottságok alapján a bölcsődei ellátást nyújtó intézménynek, szolgáltatónak helyi szakmai programot kell készíteni, amelynek meg kell felelnie az Alapprogramban foglaltaknak.

A bölcsődei nevelés középpontjában a kisgyermek és közvetett módon a kisgyermeket nevelő családok állnak. Az Alapprogram a családra, mint komplex rendszerre tekint, melynek értelmében nem csak a kisgyermek nevelését-gondozását, hanem az egész család támogatását célozza meg.

* 1. **Jogszabályi háttér**

A szakmai program elkészítésekor az alábbi jogi szabályozásoknak tettünk eleget:

* Alapító okirat
* A Bölcsődei nevelés-gondozás országos alapprogramja
* 1997. évi XXXI. törvény a gyermekek védelméről és a gyámügyi igazgatásról
* 257/2000. (XII. 26.) Korm. rendelet a közalkalmazottak jogállásáról 1992. évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról
* 369/2013. (X. 24.) Kormányrendelet a szociális, gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről
* 15/1998. (IV. 30.) NM rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről
* 37/2014. (IV.30.) EMMI rendelet a közétkeztetésre vonatkozó táplálkozás-egészségügyi előírásokról
* 8/2000 SzCsM rendelet
* 9/2000 SzCsM rendelet
* Módszertani levél a bölcsődei nevelés-gondozás minimum-feltételeiről és a szakmai munka részletes szempontjairól
  1. **Az intézmény jellemző adatai**

**Az intézmény neve:** Cserszegtomaji Pipacs Óvoda-bölcsőde

**Az intézmény címe:** 8372  Cserszegtomaj, Iskola u. 17.

**Telefonszáma:** 83/330-166

**OM azonosítója:** 202302

**Web címe:** www.pipacsovoda.hu

**Email címe:** cserszegovi @ gmail.com

**Az intézmény fenntartója:** Cserszegtomaj Nagyközség Önkormányzata

**Címe**: 8372 Cserszegtomaj, Dr. Bakonyi Károly u. 1.

**Telefonszáma**: 83/330-001

**Az intézmény felügyeleti szerve**:  Cserszegtomaj Nagyközség Önkormányzatának

                                                       Képviselő-testülete

**Az intézmény működési területe:** Az intézményvezető jogosult Cserszegtomaj Nagyközség Önkormányzatának Képviselő-testülete által engedélyezett csoportszám alapján és a jogszabályban meghatározott létszámnormák figyelembe vételével az alábbi településen lakó gyermekek felvételére: Cserszegtomaj.

**Az intézmény jogállása:** önálló jogi személy, az intézményt az intézményvezető képviseli és az intézmény dolgozói felett a munkáltatói jogkört gyakorolja.

**Az intézmény típusa:** közszolgáltató költségvetési szerv, óvodai nevelési és bölcsődei feladatokat ellátó közintézmény, a közoktatási törvény szerint: óvoda és bölcsőde.

**Az intézmény férőhelyeinek száma:** 7 fő

**Szakmai vezető:** Reinprechtné Kulcsár Andrea

**Mini bölcsőde Orvosa:**Dr. Kiss Ferenc

**A programot készítette:**

**………………………….**

Szalai Klára

Intézményvezető

**A programot felülvizsgálta:**

**……………………………**

* 1. **A Cserszegtomaji Pipacs Óvoda mini bölcsődei csoportjának bemutatása**

Cserszegtomaj Nagyközség a Keszthelyi-hegység délnyugati részén, a Keszthelyt körülvevő dombvonulaton, a Balatontól 4 km-re, Hévíztől 3 km-re fekszik.

Területe 19 km² (1260 hektár), a lélekszámhoz viszonyítva rendkívül nagy és tágassága folytán Európa egyik legkülönösebb települése. Régebben hegyközségként tartották számon és e jellegét a mai napig fenn kívánják tartani. Cserszegtomaj lakossága túllépte a 3000 főt.

Cserszegtomaj népessége folyamatosan és nagymértékben növekszik. A népességnövekedés kihatással van az intézményesített rendszerek, mint a bölcsőde, óvoda és iskola szükségességére.

A Cserszegtomaji Pipacs Óvoda és Egységes Óvoda-Bölcsődében 2012/2013-as nevelési évtől 2017/2018-as nevelési évig egységes óvoda-bölcsődei csoport működött, ahol lehetőség volt 5 bölcsődés (2-3 éves) gyermek fogadására.

Cserszegtomaj Nagyközség Önkormányzata Képviselő-testülete a megszületett gyermekek tükrében - miszerint a településen az adott nevelési évben 40-nél több 3 év alatti gyermek él - bölcsődei ellátás megszervezését, működtetését tűzte ki célul 2018. szeptember 01.-től az egységes óvoda-bölcsődei csoport megszűnése után.

A mini bölcsőde a nagyközség közepén, központi helyen az óvoda mellett található egy különálló épületben.

Az épület ideális környezetet nyújt bölcsődés korosztályú gyermekek nevelésére-gondozására. Mini bölcsődénk a gyermekek egyéni igényeihez igazodva biztosítja a gyermekek fejlődéséhez szükséges személyi és tárgyi feltételeket.

1. **A bölcsődei nevelés**

 A mini bölcsőde a gyermekjóléti alapellátás része, a napközbeni gyermekellátás, ezen belül a bölcsődei ellátás egyik intézménytípusa, amely 20 hetes kortól 3 éves korig fogadja a gyermekeket.

Ha a gyermek a 3. évét betöltötte, a bölcsődei nevelési-gondozási év végéig maradhat a bölcsődében. Amennyiben még nem érett az óvodai nevelésre, a 4. életévének betöltését követő augusztus 31.-ig tovább gondozható a bölcsődében. (1997. XXXI. tv. 42. § (1))

A mini bölcsőde sajátos nevelési igényű, illetve korai fejlesztésre, gondozásra jogosult gyermekek számára is nyújtható ellátás. A sajátos nevelési, illetve korai fejlesztésre, gondozásra jogosult igényű gyermek annak az évnek augusztus 31. napjáig nevelhető a mini bölcsődében, amelyben a 6. életévét betölti. A jogszabály szerint sajátos nevelési igényű, illetve korai fejlesztésre, gondozásra jogosult az a gyermek, aki a szakértői bizottság véleménye alapján mozgásszervi, érzékszervi (látási, hallási), értelmi vagy beszédfogyatékos, több fogyatékosság együttes előfordulása esetén halmozottan fogyatékos, autizmus spektrumzavarral vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzd. A sajátos nevelési igényt, illetve a korai fejlesztésre és gondozásra való jogosultságot a pedagógiai szakszolgálat szakértői bizottsága állapítja meg, ennek alapján lesz jogosult a gyermek fejlesztésre, egyes szociális, gyermekvédelmi ellátások igénybevételére. Sajátos nevelési igényű, illetve a korai fejlesztésre, gondozásra jogosult gyermek ellátása esetén a mini bölcsőde köteles együttműködni a gyermek fejlesztését ellátó, területileg illetékes pedagógiai szakszolgálati intézménnyel.

* 1. **Bölcsődekép**

A bölcsődei nevelő munka a családnevelésre épül, azt kiegészítve szolgálja a gyermek fejlődését. A gyermek harmonikus fejlődésének segítése szempontjából fontos, hogy a két közeg együttműködjön, nevelő, szocializáló tevékenységét összehangolja. A bölcsőde az első intézmény, amellyel a család kapcsolatba kerül, megalapoz egy nyílt demokratikus elveken alapuló együttműködést. Bölcsődénkben a nevelés-gondozás családias, derűs, nyugodt légkörben folyik.

A gyermek fejlődő személyiség, fejlődését genetikai adottságok, az érés sajátos törvényszerűségei, a spontán és tervszerűen alkalmazott környezeti hatások együttesen határozzák meg. E tényezők együttes hatásának következtében a gyermekek sajátos, életkoronként és egyénenként változó szükségletei vannak. A személyiség szabad kibontakozásában a gyermeket körülvevő személyi és tárgyi környezet is meghatározó.

A 2018-2019-es nevelési-gondozási évben kiemelt feladatnak tűzzük ki az egészséges életmódra nevelést.

Lehetőséget biztosítunk a szülőknek, hogy gyermekük bölcsődei életébe beleláthassanak, ezzel csökkentve az elválásból fakadó feszültségeket.

Bölcsődén belüli, és kívüli találkozások egyaránt mélyítik a kisgyermeknevelő, szülő kapcsolatot. Az első találkozás a „bekukucskáló”, mely alkalmával a kapcsolatfelvétel, ismerkedés a cél. A találkozás alkalmával a gyermekek és a szülők megismerhetik a kisgyermeknevelőt, a bölcsődei dajkát és a többi bölcsődés korosztályú gyermekeket. Ismerkedhetnek a csoportszobával, bekapcsolódhatnak a játékokba.

Nagyon fontosnak tartjuk a naponkénti információ cserét. A kisgyermeknevelő részletesen beszámol a gyermek napközbeni életéről. Évente többször csoportos szülői értekezletet tartunk. A szülők részéről felmerülő kérdések köré építjük fel az értekezletek témáit.

A különleges nevelést igénylő gyermekek együttnevelése egészséges társaikkal, esélyegyenlőséget teremt. Minden kisgyermeknek joga van az egyéni bánásmódhoz, az őt megillető fejlesztéshez.

* 1. **A bölcsődei nevelés célja**

**A bölcsődei nevelés célja,** hogy a kisgyermekek elsajátítsák azokat a készségeket, képességeket, amelyek segítik őket abban, hogy hatékonyan és kiegyensúlyozottan viselkedjenek saját kulturális környezetükben, sikeresen alkalmazkodjanak annak változásaihoz. A bölcsődei nevelés mindezt olyan szemlélettel és módszerekkel teszi, amelyek segítik a családi nevelés elsődlegességének tiszteletét. A bölcsődei nevelés további célja, hogy a koragyermekkori intervenció szemléletének széles körű értelmezésével összhangban minden kisgyermekre és családjára kiterjedő prevenciós tevékenységet folytasson. A bölcsődei ellátást nyújtó intézmény, szolgáltató családbarát intézményként, szolgáltatásként hozzájárul a családok életminőségének javításához, a szülők munkavállalási esélyeinek növeléséhez.

A családban nevelkedő kisgyermek számára a családi nevelést segítve, napközbeni ellátás keretében a gyermek fizikai- és érzelmi biztonságának és jóllétének megteremtésével, feltétel nélküli szeretettel és elfogadással, a gyermek nemzetiségi/etnikai hovatartozásának tiszteletben tartásával, identitásának erősítésével kompetenciájának figyelembevételével, tapasztalatszerzési lehetőség biztosításával, viselkedési minták nyújtásával elősegíteni a harmonikus fejlődést.

 A lehetőségek figyelembevétele mellett a családok részéről felmerülő igények kielégítése, ezzel hozzájárulva a bölcsődés korú gyermekek egészséges fejlődéséhez.

Boldog gyermekek nevelése, akik tudnak vidáman játszani, felszabadultan örülni, tevékenykedni, hatalmas mozgásigényüket kielégíteni. Érdeklődőek, kíváncsiak, szeretnének minél többet megtudni az őket körülvevő világból. Tevékenységükben használják a tapasztalataikat. Szókincsük gyarapodik, beszédkészségük folyamatosan fejlődik.

Tanuljanak meg önállóan öltözködni, kulturáltan étkezni, tisztálkodni, stb. Mindehhez keretet ad a gyermek korához és fejlettségéhez, egyéni szükségleteihez igazodó rugalmas bölcsődei napirend, mely figyelembe veszi a családok szokásait is.

 A hátrányos helyzetű, a szegény és a periférián élő családok gyermekei esetében a hátrányoknak és következményeiknek enyhítésére kell törekedni, szükség esetén más intézményekkel, szervezetekkel, szakemberekkel együttműködve. A valamilyen kisebbséghez tartozó gyermekek esetében fontos a nemzetiségi/etnikai hovatartozás tiszteletben tartása, az identitástudat kialakulásának segítése. A csoportban nevelhető, gondozható sajátos nevelési igényű gyermekek esetében pedig, minél fiatalabb életkortól kezdve a nevelésbe ágyazott fejlesztés formájában segíteni a habilitációt és a rehabilitációt. Mindezek segítik az egyenlő esélyekhez jutást, a társadalmi beilleszkedést.

**3. A bölcsődei nevelés alapelvei**

**3.1. A család rendszerszemléletű megközelítése**

A család rendszerszerű megközelítése értelmében a bölcsődei nevelésben elsődleges szempont a család működésének megismerése, megértése. A rendszemlélet lényege, olyan komplex látásmód alkalmazása, amely nem csak a kisgyermekeket, hanem a családot is kiindulópontnak tekinti. Az integrációs mintákat a kisgyermek visszatükrözi, ezáltal képet kaphatunk a család erősségeiről és gyengeségeiről. Az erősségek hangsúlyozása által a szakember hozzájárulhat a család életminőségének javításához.

**3.2. A koragyermekkori intervenciós szemlélet befogadása**

A kisgyermekkori intervenció magában foglal minden olyan tevékenységet, amely a kisgyermek sajátos szükségleteinek meghatározását és figyelembevételét szolgálja. A bölcsődei ellátást nyújtó intézmény funkcióját tekintve alkalmas színtér a koragyermekkori intervenció szemléletének alkalmazására. Ennek értelmében a kisgyermeknevelő feladata az esetlegesen felmerülő fejlődésbeli lemaradások, megtorpanások felismerése és jelzése.

**3.3. A családi nevelés elsődleges tisztelete**

A gyermek nevelése elsősorban a család joga és kötelessége. A bölcsődei ellátást nyújtó intézmény, szolgáltató a családi nevelés értékeit, hagyományait és szokásait tiszteletben tartva és azokat erősítve vesz részt a gyermekek nevelésében. Mindezek értelmében fontos a szülők számára lehetővé tenni a tevékeny, különböző szinteken és módokon megvalósuló bekapcsolódást a bölcsődei ellátást nyújtó intézmény életébe.

**3.4. A kisgyermeki személyiség tisztelete**

A kisgyermek egyedi, megismételhetetlen, mással nem helyettesíthető individuum, egyéni szükségletekkel rendelkező, fejlődő személyiség. Különleges védelem, bánásmód illeti meg. A bölcsődei nevelés a gyermeki személyiség teljes kibontakoztatására, a személyes, a szociális és a kognitív kompetenciák fejlődésének segítésére irányul az alapvető gyermeki jogok tiszteletben tartásával. Figyelmet kell fordítani az etnikai, kulturális, vallási, nyelvi, nemi, valamint fizikai és mentális képességbeli különbözőségek iránti tolerancia kialakításával.

**3.5.  A kisgyermeknevelő személyiségének meghatározó szerepe**

A bölcsődei nevelésben a korosztály életkori sajátosságaiból adódóan meghatározó a kisgyermeknevelő szerepe, aki személyiségén keresztül hat a kisgyermekre és a családra. A feladatok színvonalas megvalósítására megfelelő szakmai kompetenciával és identitással, kellő önismerettel, magas szintű társas készségekkel bíró szakember képes. Ebből adódóan a kisgyermeknevelő felelős a szakmai tudása szinten tartásáért, gyarapításáért, szakmai kompetenciái fejlesztéséért.

**3.6. A biztonság és a stabilitás megteremtése**

A kisgyermek egyéni igényeitől függő bölcsődei ellátást nyújtó intézménybe történő beszoktatásra, adaptációs időszakra úgy tekintünk, mint a kisgyermek elveszett biztonságának újrateremtésére. A kisgyermek személyi és tárgyi környezetének állandósága („saját” kisgyermeknevelő-rendszer, felmenőrendszer, csoport- és helyállandóság) növeli az érzelmi biztonságot, alapul szolgál a tájékozódáshoz, a jó szokások kialakulásához.

A napirend folyamatosságából, az egyes mozzanatok egymásra épüléséből fakadó ismétlődések tájékozódási lehetőséget, stabilitást, kiszámíthatóságot eredményeznek a napi események sorában, növelik a gyermek biztonságérzetét.

A biztonság nyújtása természetszerűleg magában foglalja a fizikai és a pszichikai erőszak minden formájától való védelmet is.

**3.7. Fokozatosság megvalósítása**

A fokozatosságnak a bölcsődei nevelés minden területét érintő bármely változás esetén érvényesülnie kell. A kisgyermek új helyzetekhez való fokozatos hozzászoktatása segíti alkalmazkodását, a változások elfogadását, az új dolgok, helyzetek megismerését, a szokások kialakulását.

**3.8. Egyéni bánásmód érvényesítése**

A kisgyermek fejlődéséhez alapvető feltétel a kisgyermeknevelő elfogadó, empatikus, hiteles nevelői magatartása. A bölcsődei nevelésben figyelembe kell venni a kisgyermek spontán érésének, egyéni fejlődésének ütemét, a pillanatnyi fizikai és pszichés állapotát, kompetenciáját, nemzetiségi/etnikai, kulturális és vallási hovatartozását. A fejlődési ütemét mindig magához a gyermekhez viszonyítva kell megítélni. Minden új fejlődési állomásnak kiindulópontja maga a gyermek. Ezért fontos, hogy a bölcsődei ellátást nyújtó intézménybe járó kisgyermekek mindegyike egyéni szükségleteihez igazodó mértékben részesüljön érzelmi biztonságot nyújtó gondoskodásban és támogatásban.

**3.9. Gondozási helyzetek kiemelt jelentősége**

A gondozási helyzetek a kisgyermeknevelő és a kisgyermek interakciójának bensőséges, intim helyzetei.

A gondozási helyzetek megvalósulása során a nevelésnek és a gondozásnak elválaszthatatlan egységet kell alkotnia. A gondozás minden helyzetében nevelés folyik, a nevelés helyzetei, lehetőségei nem korlátozódnak a gondozási helyzetekre. A fiziológiás szükségletek kielégítése megteremti a magasabb rendű szükségletek kielégítésének feltételeit. A professzionális gondozás, hozzájárul a személyes kapcsolatok pozitív alakulásához és a nevelési feladatok megvalósulásának egyik kiemelt színtere.

**3.10. A gyermeki kompetenciakésztetés támogatása**

A korai életévekben alapozódnak meg a kognitív, érzelmi és társas kompetenciák, ezért támogatásuk kiemelt jelentőséggel bír a bölcsődei nevelésben. Biztosítani kell annak a lehetőségét, hogy a kisgyermek a játékon, a gondozási helyzeteken és egyéb tevékenységeken keresztül ismeretekhez, élményekhez, tapasztalatokhoz jusson, átélhesse a spontán tanulás örömét, megerősödjön benne a világ megismerésének vágya. Kíváncsiságának fenntartásával, pozitív visszajelzések biztosításával segíteni kell önálló kezdeményezéseit, megteremtve ezáltal az egész életen át tartó tanulás igényének, folyamatának alapjait.

**4. A bölcsődei nevelés feladatai**

**A bölcsődei nevelés-gondozás feladatai**

A bölcsődei nevelés-gondozás feladata a családban nevelkedő kisgyermekek napközbeni ellátásának és esetleges kiegészítő szolgáltatásoknak biztosítása egészséges gyermekeknek 20 hetes kortól 3 éves korig, a sajátos nevelést igénylő gyermekek testi- és pszichés szükségleteinek kielégítése, az optimális fejlődés elősegítése pedig a 20 hetes kortól 6 éves korig.

* A hátrányos helyzetű gyermek esetében a hátrányok és következmények enyhítésére törekvés.
* A sajátos nevelési igényű gyermekek habilitációjának és rehabilitációjának segítése a gondozásba ágyazva, a gyógypedagógus irányítása, segítése, ötletei alapján.

**4.1. A családok támogatása, annak erősségeire építve a szülői kompetencia fejlesztése**

A bölcsődei ellátást nyújtó intézmény, mint a kisgyermekes családokkal kapcsolatba kerülő első gyermekintézmény jelentős szerepet tölt be a szülői kompetencia fejlesztésében. A család erősségeinek megismerése, támogatása a pozitívumok kiemelésével valósul meg.

A családi és bölcsődei nevelés összhangja, a szülők és a kisgyermeknevelők közötti egyenrangú, konstruktív, kölcsönös bizalmon alapuló partneri kapcsolat elengedhetetlen feltétel a kisgyermekek harmonikus fejlődéséhez. A szülő ismeri legjobban gyermekét, így közvetíteni tudja szokásait, igényeit, szükségleteit, nagymértékben segítve ezzel a kisgyermeknevelőt a gyermek ismeretén alapuló differenciált, egyéni bánásmód kialakításában. A kisgyermeknevelő, mint szakember, szaktudása, tapasztalataira építve, a szülők igényeihez igazodva közvetíti a kora gyermekkori fejlődéssel, neveléssel kapcsolatos ismereteket, módszereket.

**4.2. Egészségvédelem, az egészséges életmód megalapozása**

A szakember feladata a kisgyermek fejlődésének nyomon követése, dokumentálása, támogatása, a harmonikus testi és lelki fejlődéséhez szükséges egészséges és biztonságos környezet megteremtése.

A primer szükségletek egyéni igények szerinti kielégítése a gondozási helyzetekben valósul meg. A rugalmas, a kisgyermek életkorához, egyéni fejlettségi szintjéhez és az évszakhoz igazodó napirend biztosítja az életkornak megfelelő változatos és egészséges táplálkozást, a játék, a mozgás, a szabad levegőn való aktív tevékenység és a pihenés feltételeit. Az egészséges életmód, az egészségnevelés érdekében törekedni kell az alapvető kultúrhigiénés szokások kialakítására.

A prevenciós feladatok megvalósításába szükség esetén speciális szakemberek is bevonhatók: gyermekorvos, dietetikus, gyógypedagógus, pszichológus, mentálhigiénés szakember, gyermekfogszakorvos, stb.

Elsősorban preventív szerepet tölthet be, de a sajátos nevelési igényű, a magatartás- vagy fejlődési problémákkal küszködő kisgyermekek esetében korrektív lehetőséget hordoz, az intézmény lehetőségeihez mérten kialakított, a nagymozgások gyakorlásához, különféle mozgásfejlesztéshez szükséges eszközökkel felszerelt udvar.

**4.3. Az érzelmi és társas kompetenciák fejlesztése**

A biztonságot nyújtó nevelői magatartás magában foglalja a szakember érzelmi elérhetőségét és hitelességét, az érzelmek kifejezésére való ösztönzést, a pozitív és bíztató üzenetek rendszeres közvetítését, a világos elvárások és határok megfogalmazását. A kisgyermek bölcsődei ellátást nyújtó intézménybe történő kerülése több lehetőséget teremt a társas kapcsolatok megtapasztalására. Az együttlét helyzetei az én érvényesítés, a tolerancia, az empátia gyakorlásának színterei, amelyek hozzájárulnak az érzelmi és társas kompetenciák fejlesztéséhez.

Törekedni kell az együttélés szabályainak elfogadtatására, a mások iránti nyitottság megőrzésére. A kisgyermeknevelő feladata a kisgyermekek beszédkészségének fejlesztése érdekében az ingerekben gazdag, tiszta nyelvi környezet biztosítása, a kommunikációs kedv felkeltése és fenntartása a bölcsődei nevelés-gondozás minden helyzetében, mondókák, énekek, versek, mesék közvetítésével.

Különös figyelmet kell fordítani a sajátos nevelési igényű és a hátrányos helyzetű gyermekek társas és érzelmi kompetenciáinak fejlesztésére szükség esetén más segítő szakemberek bevonásával is.

**4.4. A megismerési folyamatok fejlődésének segítése**

A kisgyermek érdeklődésének erősítése a játékos felfedezés és a cselekvéses tanulás lehetőségeinek megteremtése a kisgyermeknevelő aktív részvételével és a megfelelő környezet kialakításával történik. A bölcsődei nevelés-gondozás helyzeteiben a szakember ismeretet nyújt, segíti a tájékozódást, a tapasztalatok és élmények feldolgozását.

A kisgyermek igényeihez igazodó közös tevékenység során szerepet kap az élmények, viselkedési és helyzetmegoldási minták nyújtása, az önálló próbálkozás és a kreativitás támogatása.

Az önálló választás és a döntési képesség kialakulását segíti a bátorító, ösztönző nevelői magatartás.

**5. A bölcsődei nevelés főbb helyzetei**

Alapvető szempont, hogy a bölcsődei élet a kisgyermek számára élményt nyújtó, részvételre motiváló, tanulási tapasztalatokat biztosító legyen. Valamennyi tevékenység, élethelyzet alakításának módszertani alapja az egyéni bánásmód érvényesítése, a gyermek pozitív önállósági törekvéseinek, önértékelésének erősítése.

**5.1. Tanulás**

A teljesítményelváráshoz kötött, erőltetett ismeretgyarapításnak a bölcsődei ellátást nyújtó intézményben nincs helye. A bölcsődei nevelés területén a tanulás fogalmát a lehető legtágabban értelmezzük. Tanulás, minden olyan tapasztalat-, illetve információszerzési folyamat, amely tartós változást idéz elő a viselkedésben, illetve a gondolkodásban, valamint elősegíti, hogy a gyermek megismerje önmagát és környezetét. A tanulás a gyermek korából és fejlettségéből adódó tevékenységbe ágyazottan történik.

A tanulás legfontosabb irányítója a személyes kíváncsiság, az érdeklődés.

A kisgyermekkori tanulás színterei a természetes élethelyzetek: a gondozás és a játék, a felnőttel és a társakkal való együttes tevékenység és kommunikáció. A tanulás formái az utánzás, a spontán játékos tapasztalatszerzés, a kisgyermeknevelő-gyermek interakcióból származó ismeretszerzés és szokáskialakítás. A kisgyermeknevelő a sajátos nevelési igényű gyermekek esetében szem előtt kell tartani, hogy náluk más jellegű és hosszabb időt vesz igénybe a tanulási folyamat.

A beszéd a kisgyermekkori tanulás nagyon fontos eleme. A kommunikatív képességek fejlődésének feltételei a biztonságos és támogató környezetben zajló felnőtt-gyermek és gyermek-gyermek interakciók. Figyelembe kell venni azoknak a gyermekeknek a nyelvi szükségleteit, akiknek nem a magyar az anyanyelvük.

**5.2. Gondozás**

A gondozás bensőséges interakciós helyzet kisgyermeknevelő és gyermek között, amelynek elsődleges célja a gyermek fizikai, testi szükségleteinek maradéktalan kielégítése.

A személyes és a szociális kompetencia kialakulásának egyik feltétele, hogy a gyermek csecsemőkortól kezdve aktívan vehessen részt a gondozási helyzetekben, lehetősége legyen   úgy próbálkozni, hogy közben érzi a kisgyermeknevelő figyelmét, biztatását, támogató segítségét. Sikeres próbálkozásait a felnőtt megerősítéssel, dicsérettel jutalmazza, ami növeli az együttműködési kedvet. A gondozási helyzetekben sem érvényesülhet teljesítményelvárás. Lényeges az elegendő idő álljon rendelkezésre, mivel az egyes mozzanatok megtanulása gyakorlást igényel. A felnőttel való kommunikáció érzelmi töltése, a kisgyermeknevelőnek a gyermekről adott jelzései kihatnak az önelfogadásra, a személyiség egészséges alakulására.

A gondozás minősége jelentős mértékben befolyásolja a szokások kialakítását és az önállósodás folyamatát.

**5.3. Játék**

A játék a gyermekkor legfontosabb tevékenysége, ami segít a világ megismerésében és befogadásában, elősegíti a testi, értelmi, érzelmi és szociális fejlődést. A kisgyermeknevelő a játék feltételeinek (megfelelő hangulat, hely, idő, eszközök) biztosításával és nevelői magatartásával támogatja az elmélyült, nyugodt játéktevékenységet, a kreativitást. A kisgyermeknevelő a gyermek igényeitől és a helyzettől függően kezdeményez, esetenként mintát nyújt, szerepet vállal a játékban, annak tartalmát ötleteivel, javaslataival színesíti. A játék ad elsősorban lehetőséget a társas kapcsolatok alakulására. A kisgyermeknevelővel, a többi gyermekkel való együttlét örömforrás a kisgyermek számára, a társak viselkedése mintát nyújt, segítve a szociális képességek fejlődését.

A játék belső szükségletből fakadó, örömteli tevékenység, lényegéhez hozzátartozik az önkéntesség, a szabadon választás.

Tulajdonságai:

* Örömet szerez
* A játék önmagáért való
* Nem feladat
* Mindig valamilyen aktív részvételt tételez fel a gyermek részéről
* A csecsemő és kisgyermek fő tevékenysége
* Gazdagítja ismereteit, tapasztalatait, a világ megismerésének egyik eszköze
* Megismeri a tárgyak tulajdonságait
* Eközben gyakorolja az újonnan elsajátított mozgásokat, tevékenységmódokat
* Megtanul figyelni, egyre hosszabb ideig elmélyülten tevékenykedik
* Megismeri a nehézségek leküzdésének örömét
* Fejleszti fantáziáját, megfigyelőkészségét
* Azért játszik, mert jólesik, mert örömet lel benne, mert saját játékával saját vágyait,
* törekvéseit valósítja meg.
* A gyermeki játék a gyermek fejlettségi szintjét tükrözi.

**5.4. Mozgás**

A csecsemő- és kisgyermekkor az alapvető mozgásformák kialakulásának és fejlődésének időszaka. A kisgyermekek mozgásigény rendkívül nagy, számukra örömforrás a mozgást. Ezért a szobában és az udvaron is biztosítani kell a minél nagyobb mozgásteret, a mozgásfejlesztő játékokat. A játékeszközökkel szemben elvárás, hogy felkeltsék az érdeklődést, fenntartsák a mozgásaktivitást és használatuk biztonságos legyen.

Biztosítani kell a környezet balesetmentességét és a veszélyforrások kiküszöbölését. Csecsemőknek olyan játszóhelyet kell biztosítani, amely védett, de elegendő hely áll rendelkezésre, pl.: hempergő, elkerített szobasarok.

A nagymozgásos játékokra a szabadban, az udvaron és a teraszon több lehetőség nyílik, mint a szobában. Minél változatosabb mozgásra van lehetősége a kisgyermekeknek, annál nagyobb örömüket lelik a játékban.

A mozgásfejlesztő eszközök használata során a kisgyermekek szabadon próbálhatják, végezhetik az egyes mozgásformákat, fejlődik mozgáskoordinációjuk, harmonikussá válik a mozgásuk. Az önállósági törekvés támogatása során a gondozási műveletekben való aktív részvétel lehetőséget ad a praktikus mozgások gyakorlására, finomítására.

 Célunk a gyermek sokoldalú, harmonikus személyiségének fejlesztése a legmegfelelőbb tevékenységi formák segítségével, az eszközökben gazdag mozgáslehetőség biztosítása.

Nevelőmunkánkban igyekszünk kihasználni a nagymozgások és a finommotorika fejlesztésének lehetőségeit. A mozgás javarészt a zene, mondókák által felkeltett érzések mozgásos kivitelezésére épül. A nap meghatározott szakában a kisgyermeknevelővel közösen mondókázva, énekelve végzik a játékos tornát a gyermekek. Ezen kívül különböző mozgásfejlesztő játékokkal rendelkezünk, amelyek elősegítik a benti és az udvari, kis – és nagymozgás lehetőségét. A szobai játékok sokféleségük folytán a kéz finommozgását és a nagymozgásokat is fejlesztik.

A mozgásfejlesztés feltételei:

*Hely:*

* csoportszobában a mozgásos gyakorlatok elvégzésére.
* az udvaron nagyobb hely van a mozgásra, ezért ennek lehetőségét kihasználjuk.

*Eszközök:*

* mozgásfejlesztő eszközök
* játékszerek változatos tevékenységekhez

A csoportban dolgozó kisgyermeknevelő gyakran kezdeményez a kisgyermekek körében, mozgásfejlesztés céljából.

**5.5. Mondóka, ének**

A bölcsődei ellátást nyújtó intézményben sokrétű zenei élmény átélésére, tapasztalatszerzésre ad lehetőséget a környezet hangjainak megfigyelése, a kisgyermeknevelő ének-és beszédhangja, spontán dúdolgatása, ritmusos szövegmondása, a dallam és ritmushangszerek hallgatása, megszólaltatása, a közös éneklés. A kisgyermek életkori sajátosságaihoz, egyéni fejlettségéhez, érzelmi, hangulati állapotához igazodó, felelősséggel kiválasztott és alkalmazott játékos mondókák, gyermekdalok, népdalok és értékes zeneművek felkeltik a kisgyermek érdeklődését, formálják esztétikai érzékenységét, zenei ízlését, segítik a  hagyományok megismerését és továbbélését. A személyes kapcsolatban, játékhelyzetekben átélt mondókázás, éneklés, zenehallgatás pozitív érzelmet kelt, örömélményt, érzelmi biztonságot ad a kisgyermeknek. Az ismétlődések, a játékos mozdulatok megerősítik a zenei élményt, a zenei emlékezetet. Érzelmi alapon segítik az anyanyelv, a zenei anyanyelv elsajátítását, a személyiség fejlődését, hozzájárulnak a kisgyermek lelki egészségéhez, valamint a csoportban a derűs, barátságos légkör megteremtéséhez. A bölcsődei ellátást nyújtó intézményben végzett zenei nevelés eredményes megvalósítása lehetőséget nyújt a gyermek további zenei fejlődésére.

A zenei nevelésnek a gyermeki lét egészét át kell hatnia. Fontos a gyermek zenei hallásának, ritmusérzékének, érzékelési készségének, harmonikus, szép mozgásának fejlesztése.

Célunk:

* A gyermek zenei érdeklődésének felkeltése
* Érzékennyé tegye a környezet hangjai iránt
* Énekes játékkal, az együtténeklés örömével érzelmei gazdagítása

Zenei nevelés feladatunk:

* Mondókák ismertetése
* Énekes játékok énekelése, játszása
* Dalolással kedvet keltsen, a mintaadás az önkéntes utánzásra
* Rendezett mozgásra késztetés
* Ritmusérzék fejlesztés

Zenei nevelés tartalma:

* Kötetlen formában, a napszak bármely időszakában
* Heti rendszerességgel, az évszakoknak és az ünnepeknek megfelelően

Zenei nevelés feltételei:

*Személyi feltétel:*

* Kisgyermeknevelő énekeljen
* Rendelkezzen megfelelő számú énekanyaggal
* Énekelgetés alkalma, módja korcsoportonként változó
* Többszöri rövid énekelgetése

**5.6. Vers, mese**

A vers, mese nagy hatással van a kisgyermek érzelmi és értelmi fejlődésére (ezen belül beszéd, a gondolkodás, az emlékezet és a képzelet fejlődésére), valamint a szociális fejlődésre. A versnek elsősorban a ritmusa, a mesének pedig a tartalma hat az érzelmeken keresztül a személyiségre. A verselés, mesélés, képeskönyv-nézegetés bensőséges kommunikációs helyzet, így egyszerre feltételes eredménye a kisgyermek alapvető érzelmi biztonságának. A gyermek olyan tapasztalatokra, ismeretekre tesz szert, amelyeknek megszerzésére más helyzetekben nincs lehetősége. A közös mesélés élménye segíti az aktív szókincs kialakulását és a világról való ismeretek megszerzését.

A bölcsődében a népi és az irodalmi műveknek egyaránt helye van.

A helyzetek alakítását, alakulását a gyermekek pillanatnyi érzelmi állapota és ebből fakadó igényei befolyásolják elsősorban.

A mese segíti az optimista életfilozófia és az önálló véleményalkotás alakulását. A mesével való személyes kapcsolatban a gyermek érzelmi biztonságban érzi magát s a játéktevékenységhez hasonlóan, a mesehallgatás intim állapotban eleven belső képvilágot jelenít meg. A mesélés a kisgyermek mentális egészségének elmaradhatatlan eleme.

A kisgyermeknevelő feladata:

* A mese, a versmondás feltételeinek megteremtése
* Kívülről tudja a verseket, meséket
* Arcjátékával, ritmikus mozdulatokkal, hanglejtéssel kísérje
* A hangerő változtatásával teszi érzékelhetőbbé a gyermek számára
* Kihasználja a mondókázás nyugtató hatását

Az irodalom megismertetésén, megszerettetésén át közvetetten hat a szülőkre is.

**5.7. Alkotótevékenységek**

Az öröm forrása maga a tevékenység – az érzelmek feldolgozása és kifejezése, az önkifejezés, az alkotás – nem az eredmény. A kisgyermeknevelő feladata a tárgyi feltételek és elegendő idő biztosítása, az egyes technikák, eszközök megmutatása, a kisgyermek pillanatnyi igényeinek megfelelő technikai segítségnyújtással az alkotókedv ébrentartása.

A kisgyermek alkotásának elismerésével és megbecsülésével a kisgyermeknevelő segíti az alkotó tevékenységek iránti érdeklődés fenntartását és az alkotásból fakadó öröm személyiségfejlődésre gyakorolt pozitív hatásainak érvényesülését. A legnagyobb alkotó tevékenységi formák a bölcsődei ellátást nyújtó intézményben a nyomhagyó eszközök használata, firkálás, gyurmázás, ragasztás, gyűrés, tépés. ujjfestés vagy vastag ecsettel festés.

Az alkotó tevékenységekre az egész nap folyamán lehetőséget biztosít a kisgyermeknevelő.

Tág teret kap a belülről fakadó motiváció, kreativitás. A kisgyermeknevelő által biztosított feltételekkel, az egyéni fejlettséghez igazodva segítik az alkotó tevékenységek gazdagodását, az esztétikai érzékenység, a szép iránti nyitottság, igényességük alakulását. Igyekszünk kerülni a direkt nevelői ráhatásokat, a gyermek spontán kezdeményezésére építve segítjük az alkotókedv, készség kibontakozását.

A kisgyermeknevelő feladata megismertetni a gyermekeket a különböző anyagokkal, a kézi munka alapelemeivel.

Célunk:

* Az építő, ábrázoló, alkotó tevékenység segítése
* A térbeli, formai, színi képzet kialakulása, gazdagítása
* A természet színeire, formáira való ráhangolódás

Feladatunk:

* Az alkotó tevékenységre egész nap folyamán lehetőség biztosítása
* Megismertetni a gyereket a különböző anyagokkal, a kézi munka alapelemeivel

**5.8. Egyéb tevékenységek**

Ezek a tevékenységek valamilyen élethelyzet közös előkészítéséhez és megoldásához, a környezet aktív megismeréséhez, az egymásról és a környezetről való gondoskodáshoz kapcsolódnak (pl. babafürdetés, viráglocsolás, őszi falevelek gereblyézése, karácsonyi süteményszaggatás, gyümölcssaláta készítése, stb.). Az öröm forrásai az „én csinálom” élményének, az együttességnek, a közös munkálkodásnak és a tevékenység fontosságának, hasznosságának átélése. A kisgyermekek bármikor bekapcsolódhatnak, és bármikor kiléphetnek, az önkéntesség nagyon fontos, a tevékenykedés nem lehet feladat. Ezek a helyzetek lehetőséget nyújtanak az együttműködésre, a feladatok megosztása, ok-okozati összefüggések felfedezésére, megerősítésére. Az egyes tevékenységek fejlesztik az ízlést, a hétköznapi élet esztétikuma iránti igényességet, a mások felé fordulást, mások igényeinek figyelembe vételét és az empátiát.

**5.9. Környezet-természet megismerése**

A kisgyermek aktivitása és érdeklődése során tapasztalatokat szerez a közvetlen és tágabb természeti-, emberi-, és tárgyi környezet formai, mennyiségi, téri viszonyairól. A valóság felfedezése során pozitív érzelmi viszonya alakul a természethez, az emberi alkotásokhoz, tanulja azok védelmét, az értékek megőrzését.

A kisgyermek miközben felfedezi környezetét, olyan tapasztalatok birtokába jut, amelyek a környezetben való, életkorának megfelelő eligazodáshoz szükségesek.

A környezet megismerése során matematikai tartalmú tapasztalatok, ismeretek birtokába jut. Felismeri a mennyiségi, alaki, nagyságbeli és téri viszonyokat.

A kisgyermeknevelő lehetővé teszi a gyermekek számára a környezet megismerését. Alkalmat, időt, helyet biztosít a spontán és szervezett tapasztalat- és ismeretszerzésre, a környezetkultúra és biztonságos életvitel szokásainak alakítására.

A környezettel való ismerkedés a kisgyermek születését követő, a fejlődését alapvetően befolyásoló, az életkor növekedésével egyre táguló, az ismeretszerzésben alapvetően mélyülő folyamat.

Az intézmény célul tűzte ki a környezeti kompetencia megalapozását. A gyermekek tevékenységébe ágyazva minél gazdagabb ismeret átadását a szűkebb, és tágabb környezetéről. Lehetőséget biztosít a megannyi tapasztalatszerzésre természetes élethelyzetben. A kisgyermek aktivitása és érdeklődése alapján szerez tapasztalatot a közvetlen, és tágabb környezetéről. A valóság felfedezése során pozitív élményekben részesül.

**5.10. Az intézmény szakmai céljai és megvalósításának eszközei**

Intézményünk szakmai programja a néphagyományőrző, egészséges életmódra és környezettudatos magatartásra nevelő bölcsőde kialakítását, valamint a családokkal való együttműködést tartalmazza. Ennek keretében gazdag programokat kínálunk a gyermekek és szüleik számára. A szakmai célokat az azok megvalósulását segítő eszközöket az alábbiakban részletezzük.

**Egészségvédelem, egészséges táplálkozás**

Az alapfeladat ellátása mellett a pozitív megnyilvánulások támogatása, megerősítése, az egészségvédelem, prevenció, az egészséges táplálkozás biztosítása, higiéniás szokások elsajátíttatása, az érzelmi fejlődés és a szocializáció segítése a célunk, melyek érdekében az alábbi konkrét tevékenységek valósulnak meg bölcsődénkben:

* Életkornak, fejlettségnek megfelelő napirend biztosítása.
* Fogmosás, szájápolás.
* Szabad levegőn való tartózkodás.
* Játékos mozgáskezdeményezés eszközzel és eszköz nélkül.
* „Zöldnap” beiktatása.

Szájöblítés, fogmosás szokásának kialakítása a napirendbe illesztve.

Eszközök: jellel ellátott fogmosó pohár, fogkefe, fogkrém.

Szabad levegőn való tartózkodás: naponta, évszaknak, időjárásnak megfelelően.

Játékos mozgáskezdeményezés eszközzel:

Babzsák: egyensúlyozás a fejen.

„Tappancs”: felváltva bal-jobb lábbal való lépegetés, egy lábon való ugrálás (talpmasszírozás).

Karikák: egyik karikából a másikba lépegetés, páros lábbal ugrálás, labdadobás.

Tornabot: lépegetés, páros lábbal ugrálás.

Alagút: mászás, labdagurítás.

Pad: lépegetés egyensúlyozással, leugrás.

Labda: két gyermek egymással szemben ülve gurítja, kosárba, illetve karikába való dobás.

Eszköz nélküli énekek, mondókák eljátszása, elmutogatása, ütemre való mozgás.

Egészséges táplálkozás:

A kisgyermek bölcsődei élelmezésében négyszeri étkezés esetén ajánlott a napi energia- és tápanyagtartalom 75 %-át kell biztosítani. Az étrendnek változatosság, idényszerűség, ízében való összehangoltság szempontjából is megfelelőnek kell lennie.

„Zöldnap”:

Szezonális gyümölcsök és zöldségek ismertetése, kóstolása, heti 1 alkalommal tízóraizáskor. Eszközök: szezonális gyümölcsök, zöldségek, tányér, kés, papírszalvéta, kancsó, víz, pohár.

Higiénés szabályok betartása:

* főétkezések előtti kézmosás,
* papír zsebkendő, papírszalvéta használata,
* fürdőszobai gondozásnál a higiénés szabályok betartása: pl. pólyázó asztal, bili, WC, kéz fertőtlenítése,
* a csoportszoba gyakori szellőztetése,
* havi 1 alkalommal, ill. soron kívüli játékmosás, fertőtlenítés,
* napi, heti, ill. soron kívüli takarítás, fertőtlenítés,
* havi nagytakarítás, fertőtlenítés,
* kéthetente, ill. soron kívüli ágyneműcsere,
* heti, ill. soron kívüli törölközőcsere,
* a beteg gyermek lázcsillapítása, sebellátása, a gyermek hazavitele.

Prevenció:

* Vitaminellátás: naponta nyers zöldség vagy gyümölcs fogyasztása.
* Gyermekfogászat: cukorfogyasztás csökkentése, rágásra nevelés, víz fogyasztása.
  + 2 éves kor: szájöblítés.
  + 2 és fél év körül: fogkrém nélküli fogmosás.
  + 3 éves kor körül: fluoridos gyermekfogkrémmel végzett fogmosás.
* Levegőzés: időpontja, mértéke az évszaknak, időjárási viszonyoknak, gyermekek életkorának megfelelően van megválasztva. Kánikulában, esőben, erős havazáskor, nagy erejű szélben, sűrű ködben, vagy –5 foknál hidegebb időben mellőzzük!

**5.11. A szakmai célok megvalósításának mérése, ellenőrzése**

A bölcsőde, mint szociális intézmény, a gyermekjóléti alapellátás része, a családban nevelkedő gyermekek napközbeni ellátását, szakszerű gondozását és nevelését végző intézmény. A bölcsőde szakmai munkájáért a kisgyermeknevelő felelős.

A csecsemő és kisgyermekkorban a fejlődés üteme a leggyorsabb, így kiemelkedő jelentőségű a tudatosan felkészült, a társadalmi – gazdasági változások elvárásainak megfelelő, a szociális érzékenységű családok támogatásában segítő bölcsődei szakember.

Az ellenőrzés rendkívül fontos szerepet kap bölcsődénk életében.

Célja: a tervszerűen, folyamatosan, a bölcsődei élet különböző színtereire kiterjedő ellenőrzés eredményeiből következtetéseket vonjunk le, és azokat megfelelően építsük be a további munkánkba.

A minőségbiztosítás jegyében az alapellátáson túl, fokozottan figyelünk a szakmai kiválóságra, a szülői elégedettségre, az igények kielégítésére.

Megvalósítás

Rendszeres a partneri elégedettségi mutatók vizsgálata, melyet éves munkaterv alapján végzünk. Partnertérképünk rögzíti a közvetlen és közvetett partnereinket kikkel évenként végzünk kérdőíves, interjús felméréseket. Ezeket összegezve, ha szükséges intézkedési terveket készítünk a felmerülő igények, estleges problémák megoldására.

**6. A bölcsődei nevelés megvalósításának sajátos feltételei**

**6.1. „Saját kisgyermeknevelő”- rendszer**

A kisgyermeknevelő a bölcsődei nevelés szakembere, aki személyiségével, nevelői attitűdjével mintát jelent a családok és a gyermekek számára egyaránt.

A „saját kisgyermeknevelő”- rendszer a biztonságot és a stabilitás megteremtésének szabályán alapul. A csoport gyermekei egy kisgyermeknevelőhöz tartoznak. Ő szoktatja be a gyermekeket a bölcsődébe, és a bölcsődébe járás egész időtartama alatt ő a kisgyermek nevelője. Ő kíséri figyelemmel a kisgyermek fejlődését, tarja számon az egyes fejlődési állomásokat, vezeti az ehhez kapcsolódó szakmai dokumentációt és felelősséggel tartozik a rábízott gyermekekért. A „saját kisgyermeknevelő”- rendszerben több figyelem jut minden gyermekre, számon lehet tartani a gyermekek egyéni igényeit, problémáit, szokásait. Ő segíti át a gyermekeket a bölcsődei élet során adódó nehézségeken.

**6.2. Gyermekcsoport szervezése**

A bölcsődei ellátást nyújtó intézményben a gyermekcsoport létszámát a 15/1998. (IV. 30) NM rendelet 49.§-a határozza meg. Az előírtnál magasabb csoportlétszám nem fogadható el, mivel a minőségi bölcsődei nevelést az életkornak és a sajátos igényeknek megfelelő felnőtt-kisgyermek arány garantálja.

A bölcsődei nevelés alapelveinek megfelelően a kisgyermek a bölcsődébe járás teljes időtartama alatt ugyanabba a gyermekcsoportba jár.

**A gyermekek fogadása (nyitva tartás)**

A bölcsőde nyitvatartási idejét a fenntartó határozza meg, figyelembe véve a bölcsődébe járó gyermekek szüleinek munkakezdését és befejezését, valamint a bölcsődéből a munkahelyre, illetve a visszautazás időtartamát.

A bölcsőde nyitvatartási ideje napi: 10 óra, azaz 7.00 órától – 17.00 óráig.

|  |  |  |  |
| --- | --- | --- | --- |
| **Csoport megnevezése** | **Csoport létszám (fő)** | **Csoport szoba mérete (m2)** | **Megjegyzés** |
| 1.  Napsugár mini bölcsődei csoport | 7 | 22.14m2 | 20 hetes kortól |

**6.3. Tárgyi feltételek**

A kisgyermeket körülvevő tárgyi környezetet – a bölcsődei ellátást nyújtó intézmény épületét, játszóudvarát és egyéb helyiségeit -, a jogszabályi és szakmai előírások, a csoportba járó kisgyermekek létszáma, életkora, igényei alapján úgy kell kialakítani, hogy az biztonságos legyen és a bölcsődei nevelés megvalósítását szolgálja.

Csoportszoba:A csoportszobát úgy rendezzük be, hogy a gyermekek egészséges fejlődése biztosítva legyen, mozgás és játékigényük kielégítést nyerhessen, kedvükre játszhassanak társaikkal és kisgyermeknevelőjükkel. A mozgásfejlesztő eszközöket a gyermekek növekedése során folyamatosan megfelelő méretűre cseréljük. A csoportszoba berendezésénél, a játékok kiválasztásánál a gyermekek életkori sajátosságait, eltérő igényeit is figyelembe kell venni.

Fürdőszoba: a csoportszoba mellett került kialakításra a fürdőszoba. Kielégíti a kívánatos gondozási- és nevelési igényeket. Felszereltsége az előírásoknak megfelelő.

Gyermeköltöző: alapterülete és felszereltsége megfelelő. Kielégíti a különböző életkorú gyermekek öltöztetési igényeit.

Fedett terasz:a meleg, napos és esős időben fedett helyen játszhatnak a gyermekek.

Tálaló- melegítő konyha:a HACCP előírásnak megfelelő kiszolgáló helyiség.

Játszókert: a mini bölcsődei csoport udvara a kor követelményeinek megfelelően van kialakítva, ahol nyugodt körülmények között játszhatnak gyermekeink. A bölcsőde játszókertje kerítéssel a jogszabályoknak megfelelően el van különítve az óvoda udvarától.

Mini bölcsődénk játszókertje gyermekközpontú szemléletet tükröz. A bölcsődés korú gyermek apró termetéhez illő felszerelést (rögzített és mobil kerti, ill. nagymozgás fejlesztő játékok), és a futkározáshoz sok szabad teret talál. A beépített játékeszközök biztonsággal használhatók egyedül. Kertünk füves területe ideális a futkosáshoz, az ugráláshoz, az ülő játékhoz. A homokozó a legkisebbeknek való változatban készült. Az árnyat adó fáink védelmet nyújtanak a tűző nap melege ellen.

Nyáron különösen sok időt töltenek a ránk bízott gyermekek a szabadban. A kertben tartózkodás a szobai játék egyformaságát megszakítja, változatosságot, vidámságot jelent.

Télen (bár lényegesen kevesebb időt lehet a szabadban tölteni) is vidám gyermekektől lehet hangos a kert. Lehet a friss hóban szaladgálni, szánkózni, havat lapátolgatni a kisvödrökbe. A hideg miatt télen is lehetősége van a gyermekeknek a mozgásra, a futkározásra az udvaron.

Mini bölcsődénk tárgyi feltételeit, eszközellátottságát folyamatosan szeretnénk fejleszteni, bővíteni.

A mini bölcsőde indításának tárgyi feltételeit a Mini bölcsőde eszköz- és felszerelés jegyzéke tartalmazza.

**6.4. Napirend**

A jól szervezett, folyamatos, ugyanakkor rugalmas napirend a kisgyermekek igényeinek, szükségleteinek kielégítését, a nyugodt, kiszámítható, folyamatos gondozás feltételeit, annak megvalósítását biztosítja, megteremtve a biztonságérzetet, a kiszámíthatóságot, az aktivitás és az önállósodás lehetőségét. A napirenden belül az egyes kisgyermek igényeit úgy kell kielégíteni, hogy közben a csoport életében is áttekinthető rendszer legyen, a gyermekek tájékozódhassanak a várható eseményekről, kiiktatódjon a felesleges várakozási idő. Ez egyben a csoport belső nyugalmát is biztosítja.

A napirend függ a gyermekcsoport életkori összetételétől, fejlettségétől, szükségleteitől, de befolyásolják azt az évszakok, az időjárás, a csoportlétszám és egyéb tényezők (pl. a bölcsőde nyitása, zárása, stb.) is. A napirend kialakításának további feltételei a személyi állandóság („saját kisgyermeknevelő”- rendszer), a tárgyi feltételek, a jó munkaszervezés, a bölcsődei dajkával való összehangolt munka, a kisgyermekek otthoni életének, életritmusának lehetőség szerinti figyelembevétele.

**6.5. Dokumentáció**

A bölcsőde a gyermek fejlődésének nyomon követése, a fejlődési folyamat alakulásáról való tájékozódás céljából az egyes módszertani javaslatokban megfogalmazott módon dokumentációt vezet.

A dokumentáció vezetése, az abban szereplő adatok, információk felhasználása a gyermekről való lehető legmagasabb színvonalú gondoskodás biztosítása, a gyermek fejlődésének segítése, a hátrányos helyzetű gyermekek esetében a hátrányoknak és következményeiknek enyhítése érdekében történik. A dokumentáció semmiféleképpen sem a gyermekek minősítését szolgálja.

A dokumentáció vezetésénél fontos szempontok:

* a tárgyszerűség (objektivitás),
* a validitás (a szempontok, kategóriák, kritériumok stb. alkalmasak annak a helyzetnek, folyamatnak a jellemzésére, amelyre használják őket),
* a hitelesség,
* az árnyaltság,
* a rendszeresség
* ill. a folyamatosság.

A dokumentáció készítéséhez alkalmazott módszerek és eszközök kiválasztásánál a bölcsőde tekintetbe veszi a kisgyermekek fokozott biztonságigényét (személyi- és tárgyi környezet állandósága, az adott helyzetnek a kisgyermek megszokott, számára elfogadott élethelyzetekhez való hasonlósága).

A dokumentáció vezetéséhez kérni kell a szülők hozzájárulását, a rögzítetteket kérésre a szülőknek meg kell mutatni.

A dokumentáció vezetésénél és őrzésénél a személyiségi jogokat, valamint az adatvédelmi szabályokat a legmesszebbmenőkig figyelembe veszi a bölcsőde.

**A kisgyermeknevelő által vezetett dokumentáció:**

Csoportnapló „eseménynapló”

A csoport egészére kiterjedő dokumentáció. Vezetése napi rendszerességgel történik, a csoport létszámát, és a napi eseményeket rögzíti. Szerepelni kell benne a csoport létszámának, a jelenlétnek illetve a hiányzásnak. Továbbá a levegőn való tartózkodás időtartamának, az étrendnek, az esetleges gyógyszeradásnak és a délelőtt illetve a délután történtek rövid összefoglalójának. A nevelői bejegyzések a csoport szóbeli átadását-átvételét erősítik meg

Gyermekekről vezetett napi jelenléti kimutatás

(33762-1 C.SZ.NY. 3354-1 r.sz.) vagy a 328/2011.(VII. 29.) Kormányrendelet 2.sz. melléklete szerint.

Bölcsődei gyermek-egészségügyi törzslap, fejlődési lappal és fejlődési táblázattal együtt

(C.3354-6/a.r.sz.ny.r.)

(negyedévente vezetve)

* családlátogatásról feljegyzés
* adaptációs füzet
* percentil tábla (fiú 3341-46/b, lány 3341-45/b)

Fejlődési napló:

A gyermek egyéni fejlődésének követését rögzítik a kisgyermeknevelők a bölcsődébe kerüléstől az óvodába lépésig. A naplót a gyermek kisgyermeknevelője vezeti. A kisgyermeknevelő a naplóban napról –napra szerzett tapasztalatait rögzíti 1 éves korig havonta, utána 3 havonta kell vezetni.

A napló minden egyes gyermekről olyan képet ad, ami csak rá jellemző, ami megkülönbözteti őt a csoport többi gyermekétől. A fejlődési napló részét képezi az adaptációs füzet.

Fejlődési napló vezetésének célja:

A kisgyermeknevelő nyomon követi, hogy a gyermek a különböző életkorban milyen fejlődési szinten áll, fejlődésében előrelépés vagy lemaradás tapasztalható.

A fejlődési napló felhívja a kisgyermeknevelő figyelmét arra, hogy mi az, amire fokozottabban kell ügyelnie a gyermek nevelése-gondozása közben.

Üzenő füzet:

A család és a bölcsőde közötti írásos kommunikációt rögzíti.

*Tartalma:*

* információk a bölcsődéről (név, cím, telefonszám, kisgyermeknevelő neve)
* gyermek személyi adatai
* szülők személyi adatai, elérhetőségük
* háziorvos neve
* a szülőkön kívül ki viheti el a gyermeket a bölcsődéből
* a szülők jellemzése a gyermekről, az eddigi életút, szokások, nevelési módszerek
* kisgyermeknevelői bejegyzések (az első bejegyzés az adaptáció összegzése)

A kisgyermeknevelő a gyermekről minimum 3 havonta beszámolót, jellemzést ír a szülőknek. Az üzenő füzet tartalmazza a beszoktatás folyamatát, a gyermek fejlődésbeli változását, a gyermek fejlődésének nyomon követését illetve a különböző eseményeket, köszöntőket.

Bölcsődeorvos által vezetett nyilvántartások, illetve kezelt dokumentumok

* bölcsődei gyermek egészségügyi törzslap (évente vezetve)
* óvodai jelentés a 6 év alatti gyermekről
* heti étrend (együttműködés az illetékes szakemberekkel)

Élelmezésvezető által vezetett nyilvántartások, illetve kezelt dokumentumok

* étkezők nyilvántartása (gyermekek, dolgozók)
* heti étrendek (bölcsődeorvossal, bölcsőde szakmai vezetőjével)
* nyersanyag felhasználás
* árubeszerzési bizonylatok, számlák
* adagolási útmutató
* ételrecept-gyűjtemény
* HACCP működtetése

A szervezeti felépítéstől függően a feladatok átcsoportosíthatók.

**6.6. Személyi feltételek**

A gyermekek nevelését- és gondozását 1 fő középfokú végzettséggel rendelkező csecsemő- és kisgyermeknevelő látja el.

Technikai dolgozó: 1 fő bölcsődei dajka.

Bölcsődeorvos: 1 fő

|  |  |  |  |
| --- | --- | --- | --- |
| **Megnevezés** | **Fő** | **Szakképesítés** | **Végzettség** |
| Intézményvezető | 1 | Óvodapedagógus, intézményvezető | Főiskolai végzettség, szakvégzettség |
| Kisgyermeknevelő Szakmai vezető | 1 | Csecsemő- és kisgyermeknevelő gondozó | Középfokú szakképesítés |
| Bölcsődei dajka | 1 | Dajka | Dajkaképző |

**7. Családok támogatásának módszerei és lehetőségei**

A családok támogatása a családban hatékonyan működő erőforrások felkutatása és ezen erőforrások eredményes működtetésére irányul, mely hozzájárul a család szocializációs funkciójának minél szélesebb körű kibontakozásához. Ez a megközelítés szem előtt tartja a családi nevelés elsődlegességét, a bölcsődei ellátás családi nevelésre való épülését. A kapcsolattartásnak, tájékoztatásnak több formája van, mindegyik más-más szerepet tölt be, ezért célszerű párhuzamosan minél többet alkalmazni belőlük.

A bölcsődei nevelés-gondozás a családi neveléssel együtt, azt kiegészítve szolgálja a gyermek fejlődését. A családi és a bölcsődei nevelés-gondozás összhangja, a szülők és a kisgyermeknevelők közötti partneri kapcsolat kialakítása elengedhetetlen feltétele a gyermekek harmonikus fejlődésének. A szülő ismeri legjobban a gyermekét, így közvetíteni tudja szokásait, igényeit, szükségleteit, nagymértékben segítve ezzel a kisgyermeknevelőt a gyermek ismeretén alapuló differenciált, egyéni bánásmód kialakításában. A kisgyermeknevelő pedig, mint szakember, szaktudásával, tapasztalataival tudja segíteni a szülőt gyermeke nevelésében.

A szülők és a bölcsőde folyamatosan, kölcsönösen tájékoztatják egymást a gyermek fejlődéséről; ez alapvető fontosságú, személyre szóló, bölcsődei nevelés-gondozás kialakításában, és a családokat is segíti a gyermeknevelésében.

A korrekt partneri együttműködés feltétele a kölcsönös bizalom, az őszinteség, a hitelesség,  személyes hangvételű (de nem bizalmaskodó), etikai szempontból megfelelő, az érintettek személyiségi jogait tiszteletben tartó, tapintatos, folyamatos kommunikáció, az információ megosztása.

***A kapcsolattartásnak, tájékoztatásnak több formáját alkalmazza a bölcsőde:***

Egyéni kapcsolattartási formák:

Beszélgetés érkezéskor és hazamenetelkor, üzenő füzet, családlátogatás, egyéni beszélgetés, időpont egyeztetéssel.

Csoportos kapcsolattartási formák:

Bekukucskáló, szülői értekezletek és szülőcsoportos beszélgetések, családi délutánok, hirdetőtábla, nyílt napok, írásos tájékoztatók, szervezett programok, hirdetőtáblán közérdekű hírek, esetmegbeszélő találkozások szakemberek bevonásával (orvos, védőnő, stb.)

**7.1. Családlátogatás**

A családlátogatás célja a családdal való kapcsolatfelvétel, a kisgyermek és a szülők otthoni környezetben való megismerése. Lehetőség szerint az első családlátogatásra a beszoktatás megkezdése előtt, a gyermek ébrenléti idejében kerüljön sor. A családlátogatás arra is lehetőséget nyújt, hogy a szülő bővebben informálódjon a bölcsődei életről, jobban megismerje a kisgyermeknevelőt, akire gyermekét bízza. A családlátogatás fontos színtere a bizalmi kapcsolat megalapozásának, ami feltétele a későbbi jó együttműködésnek.

A családi élet az emberek intim szférájához tartozik, ezért a családlátogatás lehetőségének ajánlásakor, az időpont megválasztásakor, a családlátogatás alatt és után a család kívánságait mindenek felett tiszteletben kell tartani.

A jól felkészített gyermek izgalommal várja a vendég érkezését. Ehhez szükséges az is, hogy a szülőktől pozitív érzéseket tapasztaljon.

A családlátogatás során a szülő választ kaphat kérdéseire, betekintést nyer a bölcsődében folyó munkába, megismerheti gyermeke kisgyermeknevelőjét, úgy, hogy közben az otthoni biztonságban maradhat. Megbeszélhetik az étkezéssel, alvással, szobatisztasággal kapcsolatos kérdéseket, problémákat, melyeknek különösen nagy a jelentőségük, hiszen ezeken a területeken elengedhetetlen a szülő és a kisgyermeknevelő harmonikus együttműködése a gyermek kiegyensúlyozott fejlődése érdekében.

A kisgyermeknevelő felkészülten megy a családokhoz. Az irányított kérdésekre adott válaszok, a család lakókörnyezete segít a családi kapcsolatok, nevelési szokások feltérképezésében.

A kisgyermeknevelő fokozott figyelmet szentel a hátrányos helyzetű és halmozottan hátrányos helyzetű gyermekek meglátogatására, beszoktatására.

**7.2. Beszoktatás (adaptáció) – szülővel történő fokozatos beszoktatás**

A szülővel történő fokozatos, legalább 2 hetes beszoktatás a családdal való együttműködést helyezi előtérbe.

Az anya, az apa vagy a nagyszülőjelenléte biztonságot ad és segíti a kisgyermeknevelő és a gyermek között az érzelmi kötődés kialakulását, ezzel a gyengéd átmenetet, az új környezethez való alkalmazkodást. A szülővel történő fokozatos beszoktatás folyamata során a kisgyermeknevelő tovább építi a bizalmi kapcsolatot, a szülő információt nyújt a bölcsődei nevelés tartalmáról és a kisgyermekfejlődés sajátosságairól.

A kisgyermek és a kisgyermeknevelő között fokozatosan kialakuló érzelmi kötődés segíti a gyermeket új környezetének elfogadásában, jelentősen megkönnyíti a beilleszkedést a bölcsődei közösségbe, mérsékeli az adaptáció során mutatkozó stressz reakciók (pl. étkezési, alvási nehézségek, nyugtalanság, sírás, tiltakozás, a szülőhöz való fokozott ragaszkodás, a viselkedésben, szokásokban, az önállóság terén jelentkező. esetleges változások, stb.) súlyosságát, időbeni elhúzódását.

**7.3. Napi kapcsolattartás**

A napi kapcsolattartás célja a rövid, kölcsönös informálás a kisgyermek érzelmi állapotáról, hangulatáról, az őt érintő napi történésekről, változásokról. Az egyéni igények, kérések megfogalmazására is ezen alkalmakkor kerül sor. Az interakciós helyzetet a pozitív hangvétel jellemzi, de a negatív eseményekről is tényszerű tájékoztatás történik, a szakmai etikai szabályoknak és az időkereteknek megfelelően.

**7.4. Egyéni beszélgetés**

Az egyéni beszélgetés a kisgyermek fejlődéséről szóló részletes, kölcsönös tájékozódást vagy a hosszabb megbeszélést igénylő kérdések, nevelési problémák közös átgondolását szolgáló találkozási forma. Kezdeményezheti a szülő, a kisgyermeknevelő, a bölcsődevezető. A szakmai kompetencián túlmenő kérdésben kérhető egyéb szakember közreműködése.

**7.5. Szülőcsoportos beszélgetések**

A szülőcsoportos beszélgetések a bölcsődei nevelési évenként legalább 3 alkalommal szervezett tematikus beszélgetések a csoportba járó kisgyermekek szüleit foglalkoztató aktuális nevelési témáról. A csoportos beszélgetéseket a kisgyermeknevelő vezeti, a szülőkkel kialakított partneri viszonyra építve. A problémák megosztása, egymás meghallgatása segíti a szülői kompetenciaérzés megtartását. Lehetőség van az egymástól hallott helyzetkezelési módok továbbgondolására, ezáltal a saját viselkedésrepertoár bővítésére. A kisgyermeknevelőtől kapott indirekt megerősítések befolyásolhatják a szülők nevelési szokásait.

**7.6. Szülői értekezlet**

Bölcsődén belül a szülői értekezlet a szülők általános és az adott gyermekcsoportra vonatkozó tájékoztatását, valamint a gyermekeket érintő, a szülőkkel közösen meghozandó döntések elősegítését szolgálja. Egy nevelési éven belül 3 alkalommal célszerű szülői értekezletet tartani (beszoktatás előtt, a beszoktatásokat követően és a nevelési év vége felé), de a bölcsődét, vagy az adott gyermekcsoportot érintő különleges helyzetekben rendkívüli szülői értekezlet összehívására is sor kerülhet.

**7.7. Indirekt kapcsolattartási formák**

Az indirekt tájékoztatási formák jól kiegészítik a direkt kapcsolattartási formákat. Az írásbeli tájékoztatók, hirdetőtáblák, honlapok, szórólap, közösségi oldalon való megjelenések lehetőséget adnak az ismeretterjesztésre.

**7.8. Szervezett programok**

A szervezett programok a családok igényeihez igazodó többlet-lehetőségek a családok segítése, a szülői kompetencia növelése és a család és a bölcsőde közötti kapcsolat erősítése érdekében. A családok igényeihez igazodó rendezvények megszervezése az igény felmérések után kerül sor.

Ezek a közös élmények, az emberi kapcsolatok és a tapasztalatok, a tájékozottság gyarapításával nagymértékben hozzájárulhatnak a szülői kompetencia fejlődéséhez, a családi nevelésnek és a gyermek fejlődésének segítéséhez.

**7.9. „Bölcsődei bekukucskáló”**

A bölcsőde lehetőséget biztosít a szülőknek, hogy beiratkozás előtt a szülő és a gyermek bepillanthasson a bölcsőde életébe. Lehetőség nyílik:

* Megismerkedni a leendő nevelőkkel,
* a bölcsődei élettel,
* az intézmény épületével, udvarával,
* a csoportszobával, játékokkal.

A helyszínen választ kaphatnak minden olyan kérdésre, ami a gyermekek bölcsődébe kerülésével felmerülhet.

**7.10. Szülői Közösség**

A bölcsődei ellátásban részesülők érdekeinek védelmére Szülői Közösséget lehet létrehozni.

A Szülői Közösség célja: a bölcsődei ellátásban részesülő gyermekek és szüleik, ill. törvényes képviselőjük érdekvédelmét szolgálja

A Szülői Közösség feladata:

* + Figyelemmel kíséri és véleményezi a bölcsőde gondozási-nevelési programját, egyeztetési jogot gyakorol a házirend jóváhagyásánál.
  + A bölcsőde dolgozóival közösen rendezi a család – bölcsőde együttműködését szolgáló rendezvényeket.
  + 15 napon belül köteles kivizsgálni a gyermekekkel és hozzátartozóikkal kapcsolatos hozzá érkezett sérelmeket, panaszokat, mely vizsgálat eredményéről írásban értesíti a panasztevőt, vázolva a megoldási módot is. (A szülőnek – ha nem történik meg panaszának kivizsgálása, ill. nem elégedett az eredménnyel – joga van az intézmény fenntartójához fordulni.).
  + Dönt a hatáskörébe tartozó ügyekben,
  + intézkedéseket kezdeményezhet a fenntartónál, az intézmény szakmai ellenőrzését ellátó megyei gyámhivatalnál, illetve más hatáskörrel rendelkező szervnél,
  + véleményt nyilváníthat az intézmény vezetőjénél a gyermeket érintőügyekben,
  + javaslatot tehet az intézmény alaptevékenységével összhangban végzett szolgáltatások tervezéséről, működéséről, valamint az ebből származó bevételek felhasználásáról,
  + egyetértési jogot gyakorol az intézmény házirendjének jóváhagyása tekintetében.

A gyermek szülője, vagy más törvényes képviselője, továbbá a gyermekek érdekeinek védelmét ellátó érdekképviseleti és szakmai szervek panasszal élhetnek:

* + az intézményi ellátást érintőkifogások orvoslása érdekében,
  + a gyermeki jogok sérelme, valamint
  + az intézmény dolgozóinak kötelezettségszegése esetén.

A Szülői Közösség tagjai:

* + az ellátásban részesülő gyermekek szülei vagy más törvényes képviselő közül 2 fő,

A működés részletes szabályait a Szülői Közösség Szervezeti és Működési Szabályzata tartalmazza.

**7.11. Gyermekélelmezés a mini bölcsődében**

A kisgyermekek étkezését a Közétkeztetési Központ konyhája biztosítja.

A kijelölt úton, zárt tároló edényekben érkezik a tálaló konyhába az étel.

A korszerű táplálkozási elveknek és konyhatechnikai eljárásoknak figyelembevételével az óvodavezető az élelmezésvezetővel, a bölcsőde orvosával közösen állítja össze, legalább 2 hétre előre az étlapot, a korosztály élelmezési-, nyersanyagnormáinak figyelembe vételével.

A bölcsődei étkezést a 37/2014. (IV.30.) EMMI rendelet a közétkeztetésre vonatkozó táplálkozás-egészségügyi előírásokról rendelet szabályozza.

A gyermekek étkeztetésénél az általános szabályok mellett bizonyos ***speciális szempontok***at is figyelembe veszünk:

* ***A bölcsődében az étkezések száma napi négy alkalom, az egész napos ellátást igénybevevő gyermekek részére.***Mivel ez a napi energiaszükséglet 75%-át fedezi, igen fontos az étkezések közötti szünetek betartása, hogy a gyomor kiürülhessen, jobb legyen az emésztés.
* A megfelelő folyadékpótlásról is gondoskodunk.

A szolgáltatás térítési díját az intézményt fenntartó Önkormányzat állapítja meg.

**7.12. Felvétel rendje**

Bölcsődébe felvehető minden olyan kisgyermek, akinek szülei, nevelői, gondozói valamilyen ok miatt nem tudják biztosítani a napközbeni ellátást. A gyermekvédelmi törvény az általános rendelkezéshez ad egy kisegítő szabályt, miszerint előnyben kell részesíteni a felvételi eljárás során azon kisgyermeket, akinek szociális- vagy egyéb ok miatt egészséges fejlődése érdekében szükséges a bölcsődei nevelés, gondozás.

A továbbiakban a gyermekvédelmi törvény 42/A. §-a értelmében a bölcsődei felvételnél előnyben kell részesíteni a rendszeres gyermekvédelmi kedvezményre jogosult gyermeket, ha a szülő munkavégzésben, vagy képzésben vesz részt.

A gyermekvédelmi törvény 68. § (3) bekezdés a) pontja alapján a védelembe vétellel egyidejűleg a gyermek gondozásának folyamatos segítése és ellátásának megszervezése, a szülői nevelés támogatása érdekében a gyámhatóság felhívja a gyermekjóléti központot a védelembe vételhez kapcsolódó gyermekjóléti szolgáltatási feladatok esetmenedzselésének ellátására és a veszélyeztetettség okának megszüntetése érdekében intézkedést tesz, így különösen[\*](https://net.jogtar.hu/jogszabaly?docid=99700031.TV#lbj560idfdf5)

*a)*[*\**](https://net.jogtar.hu/jogszabaly?docid=99700031.TV#lbj561idfdf5)kötelezi a szülőt, hogy folyamatosan vegye igénybe a gyermekek napközbeni ellátását.

A gyermek bölcsődébe történő felvételét a szülő kérheti, egyéb esetekben a szülő hozzájárulásával kezdeményezheti:

* a védőnő,
* a háziorvos, házi gyermekorvos,
* a gyermekjóléti szolgálat,
* a gyámhatóság.

Igénybejelentés/Előjegyzés:  Egész évben folyamatos

Beiratkozás:Tárgyév április hó

Szükséges adminisztratív és formai feltételek:

* A gyermek anyakönyvi kivonata.
* A gyermek társadalombiztosítási igazolványa.
* A gyermek és a szülő lakcím kártyája.
* A gyermeket hozza magával a szülő a beiratkozáskor.

Intézményünkben a gyermekek bölcsődei felvételénél előnybe részesítjük:

* akinek szülője vagy más törvényes képviselője igazolja, hogy munkaviszonyban vagy munkavégzésre irányuló egyéb jogviszonyban áll,
* a rendszeres gyermekvédelmi kedvezményre jogosult gyermekeket,
* védelembe vett gyermekeket,
* akit egyedülálló szülő nevel,
* akinek egyik szülője munkaképtelen,
* akinél egészségügyi vagy szociális indok áll fenn.

A gyermekek felvételéről az intézményvezető dönt.

A bölcsődei elhelyezés megszűnése:

* Ha a megszüntetést a szülő kéri.
* A bölcsőde orvosának megállapítása szerint a gyermek egészségügyi állapota miatt bölcsődei nevelésre-gondozásra alkalmatlan.
* Amennyiben a szülők felszólítás után sem fizetik meg a térítési díjat, vagy a bölcsőde házirendjét rendszeresen és súlyosan megsértik.
* Ha a gyermek óvodai felvételt nyert.
* Annak a nevelési-gondozási évnek az utolsó napján, amelyben a gyermek a harmadik (indokolt esetben a negyedik) életévét betölti.

**8. A bölcsődei ellátást nyújtó intézmény kapcsolatrendszere**

A szakmai munka fejlődését, a tudásmegosztás, a jó gyakorlatok elterjedését biztosítja a bölcsődei ellátást nyújtó intézmények egymás közötti szoros együttműködése.

**8.1. A bölcsőde kapcsolata a bölcsődei hálózaton belül**

A bölcsődei hálózat fontos intézményei, szakmai központjai a bázisbölcsődék. A módszertani feladatot a Magyar Bölcsődék Egyesülete látja el, melynek feladata az egyes bölcsődék szakmai működésének segítése és folyamatos figyelemmel kísérése.

A régióban működő bölcsődékkel folyamatos kapcsolattartás kialakítása a célunk. A rendszeresség biztosítja a szakmai együttműködést, a tapasztalatok kicserélését, megakadályozza az elszigetelődést.

**8.2. Bölcsőde és óvoda kapcsolata**

A bölcsőde és az óvoda között olyan kölcsönös együttműködésre épülő, tartalmas kapcsolat kialakítása szükséges, amely lehetővé teszi egymás szakmai elveinek, céljainak megismerését, megértését. Fontos a szakmai kompetencia elismerésén alapuló partneri viszony előtérbe helyezése. Különös jelentőséggel bír ez a közös igazgatású integrált intézmények esetében. Mindezek a kisgyermek érzelmi biztonsága folyamatos fejlődésének fenntartását szolgálják, intézményváltásnál segítenek az új környezetbe történő beilleszkedésben.

A kompetenciahatárok kölcsönös tiszteletben tartásával kooperatív kapcsolatokat kell kialakítani mindazokkal a társintézményekkel és szakemberekkel, akikkel a családok kapcsolatba kerülnek/kerülhetnek, illetve akikkel a kapcsolat kialakítása a gyermek egészséges fejlődése, fejlesztése szempontjából szükséges.

A bölcsődei ellátást nyújtó intézmény és a különböző civil szervezetek közötti együttműködés is hozzájárulhat a bölcsődei ellátást igénybe vevő családok szükségleteinek, esetleges speciális igényeinek kielégítéséhez.

A bölcsőde és az óvoda közös intézményként való működéséből elsősorban szakmai előnyök származnak. Az óvodában szervezett szakmai előadásokat a kisgyermeknevelő is hallgathatja. Az óvodai találkozásokon pedig részt vehetnek a bölcsőde dolgozói is.

A kisgyermeknevelő számára nyitottak az óvodai oktatási-nevelési értekezletek, de részére külön rendszeres megbeszélések és értekezletek kerülnek majd megszervezésre.

A két intézmény között tartalmas kapcsolat kerül kialakításra, amely a kölcsönös érdeklődés révén lehetővé teszi egymás munkájának, céljainak megismerését, megértését, ezáltal a gyermekek számára az átmenet is zökkenő mentesebbé válik.

A bölcsődés korú gyermekek ellátása a bölcsődei nevelésre-gondozásra vonatkozó elvi, szakmai-módszertani előírások alapján, személyi és tárgyi feltételek biztosításával történik.

A bölcsőde-óvoda között törekszünk a szakmai kompetencia elismerésén alapuló együttműködésre.

**Cél:** egymás kölcsönös segítése, javaslatok, ötletek, problémák megbeszélése. Hospitálások szervezése.

**8.3. Egyéb kapcsolatok**

A kompetenciahatárok kölcsönös tiszteletben tartásával kooperatív kapcsolatokat kialakítására törekszünk mindazokkal az intézményekkel, melyekkel a családok kapcsolatba kerülnek:

* Védőnői Szolgálat,
* Házi Gyermekorvosi Szolgálat,
* Családsegítő és Gyermekjóléti Szolgálat,
* Gyámhatóság,
* Pedagógiai Szakszolgálat,
* Tanulási Képességeket Vizsgáló Szakértői és Rehabilitációs Bizottság.

 A bölcsődék és a különböző (bölcsődei hálózaton belüli és a családsegítés területén működő) civil szervezetek közötti együttműködés sok tekintetben hozzájárulhat a bölcsődei ellátás fejlődéséhez, az ellátást igénybe vevő családok szükségleteihez, elvárásaihoz történő igazodást segítheti. A bölcsőde és a nagyközségben működő civil szervezetek közötti kapcsolattartás új színt és lehetőséget visz a bölcsőde életébe. A kapcsolódási pontok, a lehetőségek feltérképezése, egy hosszú távú együttműködést eredményez. Mindez a bölcsőde és óvoda összehangolt környezetvédő munkájának eredményességét jelenti.

**9. Mellékletek**

**9.1. Mini bölcsőde Házirendje**

**9.2. Mini bölcsőde Napirendje**

**9.3. Megállapodás**

1. **sz. melléklet**

**MINI BÖLCSŐDE HÁZIRENDJE**

1.    A mini bölcsőde, (továbbiakban: bölcsőde) naponta reggel 7.00-től – 17.00 óráig van nyitva, fogadja az érkező gyermekeket. Kérjük, hogy legkésőbb 8.00 óráig érkezzenek meg gyermekükkel a bölcsődébe, mivel a reggeli elfogyasztása 8.00 órától van betervezve. Aki a megadott időpontig nem ér be a bölcsődébe, kérjük, gyermekét otthon reggeliztesse meg.

2.    A bölcsődéből a gyermekeket csak a szülő, vagy az általa írásban megbízott személy viheti el. 14 éves kor alatti kiskorú ezzel a feladattal nem bízható meg.

3.    A bölcsődei átadóban minden gyermeknek külön jellel ellátott helye van, a ruhák tárolására nyitott polcok állnak rendelkezésre. A bölcsődében „szét” hagyott, nem megfelelően tárolt személyes tárgyakért felelősséget vállalni nem tudunk.

4.    A bölcsődébe csak egészséges gyermek hozható. A közösség egészsége érdekében lázas (37,5 C0 és ennél magasabb hőmérsékletű), antibiotikumot szedő vagy fertőzésre gyanús gyermek a bölcsődét nem látogathatja. A családban előforduló fertőző betegségekről a bölcsődét értesíteni kell. Ha a gyermek gyógyszert vagy gyógyhatású készítményt kap, arról a szülő írásban köteles tájékoztatni gyermeke kisgyermeknevelőjét.

5.    Abban az esetben, ha a gyermek napközben megbetegszik a bölcsődében, a kisgyermeknevelő értesíti a szülőt, illetve a hozzátartozót. Ehhez feltétlenül szükséges a pontos cím és telefonszám. Kérjük, hogy ilyen esetben minél előbb gondoskodjanak a gyermek hazaviteléről, illetve orvosi ellátásáról, ezzel is növelve a mielőbbi gyógyulás esélyeit.

6.    Betegség miatt hiányzó gyermeket, gyógyulása után, csak (Egészséges, közösségbe mehet) orvosi igazolással tudunk fogadni. A megtörtént kötelező védőoltásokról folyamatosan kérjük a tájékoztatást.

7.    Az üzenő füzetbe történő bejegyzéseiket szívesen vesszük, akár a gyermek egészségi állapotára, akár a gyermek fejlődésére, vagy otthoni eseményekre vonatkoznak.

8.    Ha a szülő gyermekét betegség, vagy más ok miatt nem hozza bölcsődébe, a távolmaradást másnap reggel 11.00 óráig közölje a kisgyermeknevelővel, a térítési díj elszámolásánál csak a következő naptól tudjuk a gyermek hiányzását figyelembe venni.

9.    Kérjük, hogy a térítési díjat minden hónapban a meghatározott napon pontosan fizessék be. Fizetési és egyéb gondjaik esetén keressék a bölcsőde szakmai vezetőjét, aki felvilágosítással és segítőkészséggel áll szíves rendelkezésükre.

10. A bölcsőde területén és a bölcsőde udvarán a dohányzás szigorúan tilos!

11. A babakocsikat csak az erre kijelölt helyen lehet tárolni.

12. A bölcsőde ünnepnapokon és a hivatalos munkaszüneti napokon zárva tart. A nyári zárást, a szülők igényeihez igazodva, a fenntartó állapítja meg, melyről a szülőket minden év február 15-ig tájékoztatjuk.

**Szülők és gyermekek jogai és kötelességei**

A bölcsődei nevelés-gondozás a családi neveléssel együtt, azt kiegészítve szolgálja a gyermek fejlődését. Tevékenységét a vonatkozó gyermeki és szülői jogok és kötelességek figyelembe vételével végzi.

**A szülő joga, hogy**

* + megválassza az intézményt, melyre gyermeke nevelését-gondozását bízza,
  + megismerhesse a gyermekcsoportok életét,
  + megismerje a nevelési-gondozási elveket,
  + tanácsot, tájékoztatást kérjen és kapjon a kisgyermeknevelőtől,
  + a bölcsőde működését illetően mondjon véleményt és tegyen javaslatot,
  + megismerje a gyermek ellátásával kapcsolatos dokumentumokat.

**A szülő kötelessége, hogy**

* + a gyermeke ellátásában közreműködő személyekkel és intézményekkel együttműködjön,
  + a fizetendő térítési díjat időben rendezze,
  + az intézmény házirendjét betartsa.

**A gyermek joga, hogy**

* + segítséget kapjon a saját családjában történő nevelkedéséhez, személyiségének kibontakoztatásához, a fejlődését veszélyeztető helyzet elhárításához, a társadalomba való beilleszkedéshez,
  + sérülés, tartós betegség esetén a fejlődését és személyisége kibontakozását segítő különleges ellátásban részesüljön,
  + a fejlődésére ártalmas környezeti és társadalmi hatások, valamint az egészségére káros szerek ellen védelemben részesüljön,
  + emberi méltóságát tiszteletben tartsák, a bántalmazással - fizikai, szexuális vagy lelki erőszakkal -, az elhanyagolással szemben védelemben részesüljön,
  + a hátrányos megkülönböztetés minden formájától mentes gondozásban-nevelésben részesüljön.

A bölcsődelátogatás, a családlátogatás, a szülővel történő fokozatos beszoktatás és a napi találkozások során a szülők megismerik a bölcsődei nevelés elveit és gyakorlatát, a kisgyermeknevelő pedig a szülő segítségével megismeri a gyermek egyéni szokásait. Ezek a tapasztalatok kölcsönösen segítik az együttnevelés megvalósulását.

**Szülői Közösség működése:**

A bölcsőde 2 Szülői Közösségi tagot választ az első szülői értekezlet alkalmával, akik képviselik a bölcsődét az óvodával közösen létrehozott Szülői Közösségben. A Szülői Közösség szükség szerint, de évente legalább 3 alkalommal ülésezik. A Szülői Közösség az elé terjesztett intézményi panaszokat az Intézményvezetőnek továbbítja.

A Szülői Közösség ülését az Elnök hívja össze. A panasztevőt kifejezett kérelmére az ülésen meg kell hallgatni. A panasztevőt az Elnök értesíti az ülés időpontjáról azzal, hogy távolmaradása az ülés megtartását és a panasz kivizsgálását nem akadályozza. Az ülésről jegyzőkönyvet kell vezetni. A Szülői Közösség Elnöke a panasz Intézményvezetőnél történt benyújtásától számított 15 napon belül értesíti a panasztevőt a panasz kivizsgálásának eredményéről.

A gyermek szülője, vagy más törvényes képviselője az intézmény fenntartójához, vagy a gyermekjogi képviselőhöz fordulhat, ha az Intézményvezető, vagy a Szülői Közösség 15 napon belül nem küld értesítést a vizsgálat eredményéről, vagy ha a megtett intézkedéssel nem ért egyet.

A házirend betartását köszönjük.

Cserszegtomaj, 2018. május 31.

                                                                                                 …………………………..

                                                                                                          Szalai Klára

                                                                                                       Intézményvezető

**Szülői Közösség Elnöke jóváhagyásával**

                                                                                                                                                                                                                                                   ………………………………

                                                                                   Szülői Közösség Elnöke

1. **sz. melléklet**

**MINI BÖLCSŐDE NAPIRENDJE**

 A Napsugár mini bölcsődei csoport napirendje a 2018/2019. nevelési-gondozási évre.

|  |  |
| --- | --- |
| Napsugár mini bölcsődei csoport napirendje | |
| **Idő** | **Csoport tevékenység** |
| **7.00 – 8.00** | A gyermekek folyamatos érkezése, fogadása, szabad játék, szükség szerint pelenkázás, WC használata, kézmosás, reggeli mozgás kezdeményezése |
| **8.00 -** | Reggelizés |
| **8.30 – 10.00** | Tervezett játéktevékenység kezdeményezése a kisgyermeknevelő részéről, szükség szerint pelenkázás, WC-használata, kézmosás |
| **10.00 – 10.10** | Tízórai elfogyasztása |
| **10.10 – 11.00** | Öltözködés az időjárás függvényében, udvari játék, ha az időjárás nem engedi játék a csoportszobában |
| **11.00 – 11.30** | Folyamatos bejövetel az udvarról, vetkőzés, WC-használat, pelenkázás, mosakodás, törölközés, fésülködés, játék a csoportszobában |
| **11.30 – 12.00** | Ebédeltetés, szájöblítés-fogmosás |
| **12.10 – 15.00** | Alvás, pihenés |
| **15.20 – 15.30** | Ébredés sorrendjében pelenkázás, WC használat, kézmosás, törölközés, fésülködés, játék |
| **15.30 – 15.40** | Uzsonna elfogyasztása |
| **15.40 – 17.00** | Játék a csoportszobában, folyamatos hazamenetel |

1. **sz. melléklet**

**Megállapodás**

(A gyermekek védelméről és a gyámügyi igazgatásról szóló 1997. évi XXXI. törvény (Gyvt) 32. § (5) bekezdés a) pontja értelmében.)

**A megállapodás létrejött**

egyrészről: **a bölcsődei ellátást kérelmező szülő** (gondviselő)

Neve:

Születési neve:

Születési helye, ideje:

Anyja neve:

Lakcíme:

másrészről: **Cserszegtomaji Pipacs Óvoda-bölcsőde**

Címe: 8372 Cserszegtomaj, Iskola u. 17.

Képviselője: Szalai Klára intézményvezető, mint személyes gondoskodást nyújtó gyermekjóléti alapellátást – gyermekek napközbeni ellátását – biztosító intézmény között.

**Az ellátást igénybe vevő gyermek adatai:**

Neve:

Születési hely, idő:

Anyja neve:

Lakcím:

TAJ szám:

A gyermek bölcsődei ellátásának kezdő időpontja: 2018.

Az ellátás a gyermek 3. életévének betöltéséig, ill. a bölcsődei nevelési évnek a végéig (augusztus 31-ig) tart.

A Kormány 328/2011. (XII.29.) Kormányrendelete a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szól. E rendelet alapján az intézmény térítési díjat szedhet a bölcsődés korú gyermekek ellátásáért. A Cserszegtomaj Nagyközség Önkormányzat 93/2018. (VI. 27.) számú Képviselő-testületi határozata alapján nem kíván személyi térítési díjat megállapítani.

**Az intézményi gondozási díja összesen: 0 Ft.**

Az intézményi étkeztetésért térítési díjat kell fizetni.

Napi étkezési díj összege: 329 Ft+ÁFA

A bölcsődei étkeztetés díját minden hónap 3. hetében hétfői napokon lehet befizetni készpénzzel számla ellenében a Közétkeztetési Központ élelmezésvezetőjénél.

A mini bölcsődébe a gyermek 20 hetes kortól 3 éves korának betöltéséig, illetve a harmadik év betöltését követő augusztus 31-ig gondozható.

Ha a gyermek a harmadik életévét betöltötte, de testileg vagy szellemi fejlettségi szintje alapján még nem érett az óvodai nevelésre, bölcsődébe gondozható a negyedik életévének betöltését követő augusztus 31-ig.

**A bölcsődei ellátás keretében az intézmény biztosítja a gyermek számára:**

* Szakszerű gondozást, nevelést, testi-lelki szükségletek kielégítését, fejlődését és a szocializáció segítségét,
* Napi négyszeri étkezést,
* Fejlődéshez szükséges egészséges és biztonságos környezetet,
* Egészségvédelmet, egészségnevelést, kultúrhigiénés szokások kialakulásának segítését,
* Állandóságot (saját kisgyermeknevelő rendszer), egyéni bánásmódot,
* Megfelelő időt a szabadban való tartózkodáshoz,
* Személyes higiéné feltételeinek biztosítását,
* Korcsoportnak megfelelő játékeszközöket,
* Bölcsőde orvosi ellátást.

**A bölcsőde a szülő számára biztosítja:**

* A házirend megismertetését,
* Adaptációhoz szükséges időt, feltételeket,
* Tájékoztatást a gyermekével napközben történt eseményekről,
* Rendszeres betekintést a kisgyermeknevelő által vezetett egyéni dokumentációba (üzenő füzet),
* Szülői értekezlet, egyéni beszélgetést (kisgyermeknevelővel, vezetővel),
* Nyílt napon való együttműködést,
* Tájékoztatók, étrendek megismertetése,
* Gyermekük játéktevékenységébe való betekintést.

**A szülő tudomásul veszi, hogy megszűnik az ellátás: Gyvt. 43 §**

a) az óvodai nevelésre nem érett gyermek esetén a 36. § (2) bekezdésében meghatározott időpontban,

b) a sajátos nevelési igényű gyermek esetén a 41. § (2) bekezdésében meghatározott időpontban,

c) az a) és b) pont alá nem tartozó gyermek esetén, ha a harmadik életévét

c/a) január 1-je és augusztus 31-e között tölti be, az adott bölcsődei nevelési év végéig,

c/b) ha szeptember 1-je és december 31-e között tölti be, a következő bölcsődei nevelési év végéig.

(2) Meg kell szüntetni annak a gyermeknek az ellátását, aki a bölcsőde orvosának szakvéleménye szerint egészségi állapota miatt bölcsődében nem gondozható, illetőleg magatartászavara veszélyezteti a többi gyermek fejlődését.

(3) A bölcsőde orvosa a (2) bekezdés szerinti szakvélemény kialakítása előtt más szakember

(gyógypedagógus, pszichológus, kisgyermeknevelő stb.) véleményét is kikéri.

**A szülő tudomásul veszi, hogy:**

* A bölcsődei házirendet betartja,
* Együttműködik a gyermeke ellátásában közreműködő személyekkel,
* A megállapodásban foglalt, az intézmény részéről fennálló kötelezettségek elmulasztása esetén a szülő panaszával a bölcsődevezetőhöz fordulhat,
* Az ellátást igénybevevő a vitatott intézkedéssel szemben a fenntartó önkormányzathoz fordulhat,
* Panaszkezelés módja a Gyvt. 36.§ (1) alapján.

Alulírott aláírásommal igazolom, hogy a Gyvt. 33. § (2) bekezdése értelmében a tájékoztatási kötelezettségének az ellátást nyújtó intézmény eleget tett.

Cserszegtomaj, 2018. május 31.

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Szülő Intézményvezető